ZMLUVA O DIELO

uzavretá podľa ustanovení §§ 536 až 565 Obchodného zákonníka č. 513/1991 Zb. v znení neskorších predpisov

medzi:

1. Zmluvné strany

**1. Objednávateľ: TK Petržalka**

so sídlom: Dudova 1640/2 85102 Bratislava - mestská časť Petržalka

štatutárny orgán: Filip Kratochvíla

IČO: 30848521

DIČ: 2021797624

IBAN: Slovenská sporiteľňa

Číslo účtu: SK07 0900 0000 0051 7648 7521

(ďalej len „zhotoviteľ“)

**2. Zhotoviteľ:**

so sídlom:

štatutárny orgán:

IČO:

DIČ:

IBAN:

Číslo účtu:

(ďalej len „objednávateľ“)

**II.**

**Predmet zmluvy**

1. Zhotoviteľ sa zaväzuje vykonať pre objednávateľa dielo v rozsahu a za podmienok dohodnutých v tejto zmluve.
2. Objednávateľ sa zaväzuje prevziať riadne dokončené dielo v rozsahu a za podmienok dohodnutých v tejto zmluve, zaplatiť dohodnutú cenu za dielo a poskytnúť potrebnú súčinnosť.
3. Predmetom plnenia tejto zmluvy je zhotovenie nasledovného diela:

REVITALIZÁCIA TENISOVEJ HALY V DUNAJSKEJ LUŽNEJ

Miesto výkonu: Rekreačná 3131/3, Dunajská Lužná

1. Zhotoviteľ sa bude riadiť východiskovými podkladmi objednávateľa, zápismi a dohodami zmluvných strán a bude realizovať dielo v súlade s právnymi predpismi, normami a smernicami, ktoré sú platné v Slovenskej republike.
2. Objednávateľ sa zaväzuje za zhotovené dielo, resp. odovzdané dielo podľa tejto zmluvy zaplatiť zhotoviteľovi cenu diela za podmienok uvedených v čl. IV. tejto zmluvy.

**III.**

**Čas plnenia**

1. Termín plnenia predmetu diela tejto zmluvy podľa čl. 2 je nasledovný:

začatia prác: do 30 dní od prevzatia staveniska

ukončenie diela: do 6 mesiacov od prevzatia staveniska

1. Zmluvné termíny začatia a ukončenia prác a dodávok budú zmluvnými stranami zmenené len v prípade realizácie prác vo väčšom rozsahu oproti dojednanému predmetu zmluvy a v prípade okolností, ktoré budú brániť zhotoviteľovi v realizácii prác a nebudú zavinené zhotoviteľom resp. budú na strane objednávateľa. Medzi okolnosti brániace zhotoviteľovi v začatí realizácie prác ako aj realizácii samotnej patria najmä:
2. vyššia moc (najmä vojna, mobilizácia, živelné pohromy, vplyv počasia atď.),
3. príkazy, zákazy a obmedzenia vydané štátnymi orgánmi alebo miestnymi správnymi orgánmi, ak neboli vyvolané konaním alebo nekonaním zhotoviteľa,
4. neposkytnutie včasnej súčinnosti objednávateľa alebo v prípade omeškania objednávateľa so zaplatením zálohovej platby v zmysle čl. IV. tejto zmluvy,
5. zmeny v povahe a rozsahu práce na diele požadovaných objednávateľom, pokiaľ sú takého rozsahu alebo požadované v takom čase, že môžu mať vplyv na termín ukončenia prác.
6. Objednávateľ sa zaväzuje ku dňu začatia realizácie prác v zmysle bodu 1 tohto článku, odovzdať zhotoviteľovi priestor (miesto realizácie diela), na ktorom sa majú realizovať práce v takom stave, aby ten mohol bez akýchkoľvek prekážok pristúpiť k začatiu prác. V prípade, že sa tak nestane alebo ak nastanú iné okolnosti na strane objednávateľa brániace začatiu prác, posúva sa dohodnutý termín začatia prác o čas, pre ktorý zhotoviteľ nemohol začať s výkonom dohodnutých prác.
7. Objednávateľ umožní zhotoviteľovi prístup na stavenisko, pripojenie na elektrickú energiu a vodovodnú prípojku. Zároveň vyčlení priestor, na ktorý bude môcť zhotoviteľ vyraďovať nepoužitý materiál alebo iný odpad.
8. Ak nastanú okolnosti uvedené v bode 2, 3 a 4 tohto článku, nenesie zhotoviteľ za nedodržanie termínu ukončenia prác žiadnu zodpovednosť a objednávateľ voči nemu nemôže uplatňovať žiadne sankcie.

**IV.**

**Cena diela a platobné podmienky**

1. Cena za zhotovenie predmetu zmluvy v rozsahu podľa čl. II tejto zmluvy je stanovená dohodou zmluvných strán v zmysle zákona NRSR č. 18/1996 Z.z. o cenách v znení neskorších predpisov. Cena za vykonané práce je doložená položkovitým rozpočtom stavby, ktorý tvorí prílohu tejto zmluvy a je jej neoddeliteľnou súčasťou.
2. Cena predmetu zmluvy v rozsahu článku II. Tejto zmluvy je dohodnutá nasledovne:

cena spolu za všetky práce a dodávky: **XXXXX €**

slovom:

1. Objednávateľ sa zaväzuje zaplatiť cenu diela do 30 dní po ukončení prác – po podpísaní odovzdávacieho protokolu a prevzatí faktúry objednávateľom.
2. Pre prípad omeškania objednávateľa s úhradou faktúr v zmysle bodu 3, 4 tohto článku sa zmluvné strany dohodli na zmluvnej pokute vo výške 0,05 % z nesplatenej čiastky uvedenej na faktúre za každý deň omeškania.
3. Ak zhotoviteľ nesplní svoju povinnosť odovzdať dielo v dohodnutom termíne a nebránili mu v tom okolnosti uvedené v článku III. bod 2, 3, 4 a 5, je objednávateľ oprávnený uplatniť si voči zhotoviteľovi úrok z omeškania vo výške 0,05 % za každý deň omeškania.
4. V prípade, že si objednávateľ nesplní svoju povinnosť vyplývajúcu mu z článku IV. a V. tejto zmluvy, môže zhotoviteľ až do splnenia tejto povinnosti objednávateľom pozastaviť práce a dodávky materiálu.
5. Práce navyše nie sú predmetom cenovej kalkulácie uvedenej v cenovej ponuke, ktorá je súčasťou tejto zmluvy. V prípade realizácie prác navyše zhotoviteľom po predchádzajúcom odsúhlasení obidvomi zmluvnými stranami, bude cena týchto prác predmetom osobitnej dohody vo forme písomného dodatku k tejto zmluve alebo objednávky.
6. Zhotoviteľ vystavenú konečnú faktúru zašle doporučene na adresu sídla objednávateľa alebo mu ju osobne odovzdá v mieste jeho sídla.
7. Faktúra - daňový doklad - musí obsahovať všetky náležitosti podľa § 71 zákona NR SR č. 222/2004 Z. z. o dani z pridanej hodnoty v znení neskorších predpisov.

**V.**

**Práva a povinnosti zmluvných strán**

1. Objednávateľ odovzdá zhotoviteľovi pripravený priestor na realizáciu prác a dodávok materiálu a poskytne potrebnú súčinnosť.
2. Zhotoviteľ sa zaväzuje vykonať dielo vo vlastnom mene, na vlastnú zodpovednosť a podľa podmienok dohodnutých v tejto zmluve a odovzdať ho objednávateľovi.
3. Zhotoviteľ odovzdá dielo na základe zápisu o odovzdaní a prevzatí diela (ďalej len „preberací protokol“). Zhotoviteľ pred plánovaným odovzdaním predmetu zmluvy a podpísaní preberacieho protokolu písomne vyzve objednávateľa najmenej 3 dni vopred. Po doručení tejto výzvy je objednávateľ povinný začať s postupným preberaním diela tak, aby doba trvania preberacieho konania neohrozila podpísanie preberacieho protokolu. Zhotoviteľ môže dielo odovzdať aj skôr ako je dohodnutý termín ukončenia prác v zmysle článku III bod 1, povinnosť doručiť výzvu na prebratie a odovzdanie diela však musí byť zachovaná. Ak objednávateľ odmietne podpísať preberací protokol, spíšu zmluvné strany zápis, v ktorom uvedú svoje stanoviská a ich odôvodnenie.
4. Podpísaním preberacieho protokolu obidvoma zmluvnými stranami sa dielo považuje za riadne zhotovené. Od tohto dátumu je zhotoviteľ oprávnený vystaviť konečnú faktúru v zmysle článku IV. bod 3 a objednávateľ je povinný zaplatiť zostávajúcu cenu diela.
5. Objednávateľ si vyhradzuje právo odmietnuť prevziať predmet zmluvy z dôvodu nedodržania jej kvality a štruktúry deklarovanej v projektovej dokumentácii a v tejto zmluve.

V prípade, že objednávateľ odmietne dielo bezdôvodne prevziať alebo podpísať protokol, alebo sa k odovzdaniu a prevzatiu diela bez vopred zaslaného ospravedlnenia nedostaví, dielo sa považuje za riadne a včas odovzdané po uplynutí troch dní odo dňa, ktorý mal byť podľa oznámenia zhotoviteľa dňom odovzdania a prevzatia diela, pričom nastávajú účinky podľa bodu 5 tohto článku.

1. Miestom odovzdania diela sa rozumie miesto, kde sa dielo malo vykonať.

**VI.**

**Záručná doba**

1. Zhotoviteľ zodpovedá za vady, ktoré predmet zmluvy má v čase jeho odovzdania objednávateľovi, ako aj za vady, ktoré sa prejavia v záručnej dobe.

2. Zmluvné strany sa dohodli na záručnej dobe 36 mesiacov. Záručná doba začína plynúť dňom podpísania preberacieho protokolu. V prípade, ak sa pri preberaní diela zistia drobné vady, príp. iné nedorobky, tieto budú odstránené v primeranej dobe.

3. Zhotoviteľ nezodpovedá za škody spôsobené na zhotovenom diele objednávateľom alebo jeho spôsobením, ako aj nesprávnym používaním zhotoveného diela, a to v rozpore s účelom alebo obvyklým spôsobom užívania a tiež za vady, spočívajúce v stavebnom podklade, na ktorom bolo dielo zhotovené. Zhotoviteľ nenesie zodpovednosť ani za vady diela, ktoré budú spôsobené neodborným zásahom, alebo nevykonávaním odbornej údržby diela.

4. Oznámenie reklamácie musí byť vykonané písomne a bez zbytočného odkladu (najneskôr do 10 dní od zistenia) na adresu zhotoviteľa. Zhotoviteľ bez zbytočného odkladu začne s odstraňovaním vád, na základe oprávnenej reklamácie v termíne a spôsobom dohodnutým s objednávateľom.

**VII.**

**Odstúpenie od zmluvy**

1.Objednávateľ môže jednostranne odstúpiť od zmluvy ku dňu doručenia odstúpenia druhej strane v prípade podstatného porušenia zmluvnej povinnosti. Za podstatné porušenie zmluvnej povinnosti sa považuje najmä:

- zhotoviteľ poruší svoje povinnosti vyplývajúce z tejto zmluvy takým spôsobom, ktorý neumožňuje vecnú a časovú realizáciu prác,

- zhotoviteľ porušuje svoje povinnosti vyplývajúce z tejto zmluvy opakovane alebo úmyselne.

2. Zhotoviteľ môže jednostranne odstúpiť od zmluvy ku dňu doručenia odstúpenia druhej strane v prípade podstatného porušenia zmluvnej povinnosti. Za podstatné porušenie zmluvnej povinnosti sa považuje najmä:

a) objednávateľ neodovzdal miesto výkonu prác v stave spôsobilom na realizáciu diela,

b) objednávateľ neposkytol potrebnú súčinnosť napriek tomu, že bol na to písomne vyzvaný,

c) objednávateľ si nesplnil svoju povinnosť vyplývajúcu mu z článku IV. bod 3, 4 a 5 tejto zmluvy,

d) objednávateľ odmietol bezdôvodne dielo prevziať alebo sa nezúčastnil na odovzdávaní napriek tomu, že bol na to vyzvaný v zmysle čl. V bod 5.

Právo na náhradu škody tým nie je dotknuté.

3. V prípade, že dôjde k ukončeniu zmluvného vzťahu z dôvodov na strane objednávateľa, má zhotoviteľ právo na zaplatenia preukázaných účelne a nevyhnutne vynaložených nákladov spojených s vykonanými prácami na zhotovovaní diela do času ukončenia zmluvného vzťahu.

4. Odstúpenie je účinné dňom doručenia oznámenia o odstúpení.

**VIII.**

**Záverečné ustanovenia**

1.Akékoľvek zmeny tejto zmluvy je možné vykonať len po vzájomnej dohode zmluvných strán vo forme písomných dodatkov, ktoré budú číslované podľa ich poradia a podpísané obidvomi zmluvnými stranami. To neplatí v prípade ustanovenia článku III. bod 4, kedy postačí písomné oznámenie zhotoviteľa o novom termíne ukončenia diela s prihliadnutím na prekážky tam uvedené.

2. Zmluvné strany sa zaväzujú do 3 dní oznámiť zmenu vyplývajúcu z právneho nástupníctva. Túto povinnosť majú od uzatvorenia zmluvy do uplynutia záručnej lehoty.

3. Na riešenie vzájomných práv a povinností neupravených touto zmluvou sa primerane vzťahujú ustanovenia Obchodného zákonníka a súvisiacich platných právnych predpisov.

4. Ak by sa akékoľvek ustanovenia tejto dohody stali neplatnými, zostávajú ostatné ustanovenia tejto dohody v platnosti. Účastníci dohody sa zaväzujú v takých prípadoch prijať nové ustanovenia, ktoré nahradia neplatné ustanovenia a ktoré budú v súlade s účelom tejto dohody.

5. Zmluvné strany prehlasujú, že sú s obsahom zmluvy riadne oboznámené, ich prejav vôle je urobený slobodne a vážne, je určitý a zrozumiteľný, že zmluva nebola uzavretá pod nátlakom ani v tiesni ani za nápadne nevýhodných podmienok a na znak toho ju podpisujú.

6. Zmluvné strany zodpovedajú za úplnosť a správnosť svojich údajov uvedených v čl. I. tejto zmluvy. O každej ich zmene je strana, ktorej sa zmena týka, povinná najneskôr do dvoch dní informovať druhú stranu. V opačnom prípade zodpovedá za škodu, ktorá tým vznikne druhej strane.

7. Táto zmluva obsahuje úplnú dohodu zmluvných strán a nahradzuje akékoľvek predchádzajúce písomné či ústne zmluvy, dohody, záruky či iné dojednania, týkajúce sa predmetu tejto zmluvy.

8. Všetky informácie, písomnosti, podklady o diele, ponukové listy, grafické úpravy a projektové spracovanie diela predstavujú obchodné tajomstvo a považujú sa medzi zmluvnými stranami za dôverné a to aj po skončení diela a jeho odovzdaní.

9. Zmluva nadobudne platnosť a účinnosť dňom podpisu tejto zmluvy poslednou zmluvnou stranou a účinnosť dňom nasledujúcim po dni zverejnenia.

10. Zmluva je vyhotovená v 4 rovnopisoch. Každá zmluvná strana obdrží dve vyhotovenia.

V Bratislave, dňa

**Za objednávateľa: Za zhotoviteľa:**

................................. ........................................